Κυκλικοί κόμβοι: Γεωμετρικός σχεδιασμός, προσαρμογή στο τοπίο και οδική ασφάλεια - Μελέτη περίπτωσης στην πόλη της Καβάλας:
Creators: name: Σπανού, Δέσποινα Αντωνίου
Publisher: name: Aristotle University of Thessaloniki
Year: 2014
Subjects: Κυκλικοί κόμβοι
Γεωμετρικός σχεδιασμός
Οδική Ασφάλεια
Roundabouts
Geometric design
Road safety

description: Οι σύγχρονοι κυκλικοί κόμβοι σχεδιάζονται με τέτοιο τρόπο, ώστε να ελέγχουν αποτελεσματικά τη ροή της κυκλοφορίας σε διασταυρώσεις, χωρίς τη βοήθεια σηματοδότησης ή τη ρύθμιση με STOP. Τα τελευταία χρόνια παρατηρείται ιδιαίτερο ενδιαφέρον για τα πλεονεκτήματα των κυκλικών κόμβων, οι οποίοι πλέον αποτελούν κοινό στοιχείο, τόσο των αστικών όσο και των υπεραστικών οδικών δικτύων. Η βελτίωση της κυκλοφοριακής ικανότητας και της οδικής ασφάλειας που παρέχουν συμπεριλαμβάνονται σε αυτά και τους καθιστούν ως ένα αποτελεσματικό μέτρο βελτίωσης των γενικότερων κυκλοφοριακών συνθηκών. Η μείωση των σημείων εμπλοκής και της σοβαρότητας των ατυχημάτων, καθώς και η διατήρηση χαμηλών ταχυτήτων, τους διακρίνουν από τις υπόλοιπες κατηγορίες ισόπεδων τυπικών διασταυρώσεων και αποτελούν τους κυριότερους ίσως λόγους επιλογής τους. Ωστόσο, ο γεωμετρικός σχεδιασμός των κόμβων αυτών είναι αυτός που καθορίζει το βαθμό αποδοτικότητας και ομαλής λειτουργίας τους. Η παρούσα διπλωματική εργασία εξετάζει τα βασικά χαρακτηριστικά και πλεονεκτήματα που προσφέρουν οι κυκλικοί κόμβοι, ως εναλλακτική λύση, αντί των υπόλοιπων κατηγοριών τυπικών διασταυρώσεων. Ταυτόχρονα, πραγματοποιείται μία περιγραφή και ανάλυση των λειτουργικών χαρακτηριστικών και γεωμετρικών στοιχείων των κυκλικών κόμβων, βάσει των οποίων υλοποιείται ο σχεδιασμός τους. Βασικό κομμάτι της εργασίας αποτελεί η σύγκριση διεθνών οδηγιών και κανονισμών οι οποίοι ακολουθούνται, όσον αφορά στο σχεδιασμό των διαφόρων γεωμετρικών στοιχείων των κυκλικών κόμβων. Συμπληρωματικά, γίνεται μία προσπάθεια διερεύνησης των περιβαλλοντικών επιπτώσεων που επιφέρει η κατασκευή των κυκλικών κόμβων, με ιδιαίτερη αναφορά σε θέματα οπτικής μεταβολής του τοπίου και οδικής ασφάλειας. Η ολοκλήρωση της εργασίας ακολουθείται από μία μελέτη περίπτωσης για την πόλη της Καβάλας, όπου προτείνεται και μελετάται ο σχεδιασμός αστικού κυκλικού κόμβου, ο οποίος θα αντικαταστήσει υφιστάμενη μη σηματοδοτούμενη διασταύρωση.
description: Modern roundabouts are designed in such a way so as to effectively control the traffic flow at intersections without the use of stop signs or traffic signals. In recent years there has been particular interest in the benefits of roundabouts, which have become a common element in both urban and rural traffic networks. Improvements in capacity and road safety are included in these benefits and make roundabouts an effective measure for improving the overall traffic conditions. The reduction of conflict points and crash severity, as well as low-speed maintenance, distinguishes them from other types of at-grade conventional intersections and these are considered to be the main reasons for their selection. However, the geometric design of roundabouts will determine the amount of efficiency and operation level. This thesis examines the main features and advantages that roundabouts offer, as an alternative to other types of conventional intersections. At the same time, a description and analysis of the operating characteristics and geometric features of roundabouts take place, which form the basis of their design. Basic part of this thesis is the comparison of international guidelines and regulations that are followed with regard to the design of various geometric elements of roundabouts. Additionally, an attempt is made to investigate the environmental impacts induced by the construction of roundabouts, with particular reference to issues of landscaping changes and road safety. The thesis is completed with a case study for the city of Kavala, where the design of an urban roundabout is proposed, which will replace an existing non-signalized intersection.